बिजली, पानी की समस्याओं को एक सप्ताह में निस्तारित करने के निर्देश
सियाणा| निकटवर्तीरायपुरिया गांव में स्थित कावाणी माता मंदिर परिसर में रात्रि चौपाल का आयोजन उपखण्ड अधिकारी राजेन्द्रसिंह सिसोदिया, तहसीलदार ममता लहुआ विकास अधिकारी सुरेश कविया के आतिथ्य में हुआ। रात्रि चौपाल के दौरान जालोर उपखण्ड अधिकारी राजेंद्रसिंह सिसोदिया ने सरकार की ओर से चलाई जा रही विभिन्न योजनाओं की विस्तार पूर्वक जानकारी देते हुए योजनाओं का लाभ लेने की बात कही। साथ ही महिला एवं बाल विकास की सुपरवाईजर अनुपस्थित पाई जाने पर उसके खिलाफ कार्यवाही के निर्देश दिए। इसके अलावा रायपुरिया उप स्वास्थ्य केंद्र पर एएनएम का पद रिक्त होने से ब्लॉक चिकित्सा अधिकारी को निर्देशित किया गया। किसान सांवलाराम की ओर से सबसीडी की शिकायत पर कृषि विभाग को निर्देशित कर सबसीडी दिलाने के निर्देश दिए। रायपुरिया सिवणा के बीच बिजली पोल लगाने के मामले में विद्युत निगम को एक सप्ताह में समस्या समाधान के निर्देश दिए। वहीं पानी की समस्या को लेकर जलदाय विभाग के सहायक अभियंता को दो दिन में समस्या का समाधान करने के निर्देश दिए।
शेष|पेज15
तहसीलदारममता लहुआ ने राजस्व संबंधी जानकारी दी। विकास अधिकारी सुरेश कविया ने अपने घरों में शौचालयों का निर्माण करवाने की बात कही। इस दौरान जलदाय विभाग सियाणा के कनिष्ठ अभियंता ब्रह्मानंद शर्मा, विद्युत स्टेशन सियाणा के कनिष्ठ अभियंता शैलेंद्र यादव, सहायक ग्रामसेवक नरपतसिंह रायपुरिया, सांवलाराम राजपुरोहित, जालमसिंह, रीडर कुइयाराम समेत रायपुरिया-सिवना के कई ग्रामीण मौजूद थे।
hin_Deva hin_Deva hne_Deva awa_Deva